सुदूरपश्चिमको विकट पहाडी जिल्ला, दार्चुलामा जन्मिएका वीरेन्द्रसिंह जोहारीलाई सानैदेखि प्रहरी बन्ने रहर थियो। प्रहरीले लगाउने नीलो पोशाकले समेत उनलाई लोभ्याउँथ्यो। नभन्दै, २०५८ सालमा उनी प्रहरी सहायक निरीक्षक भइछाडे। त्यसको चार वर्षपछि उनी प्रहरी नायब निरीक्षकमा बढुवा भए। “म र मेरो परिवारका लागि त्यो ज्यादै खुशीको क्षण थियो”, उनी भन्छन्, “मैले सधैं देशको सेवा गर्ने सपना देखेको थिएँ।”
